
REFERAT

privind aprobarea valorii Devizului General pentru lucrarea

„Modernizare strada Traian Vuia”


Primăria Municipiului Timişoara are în program execuţia lucrărilor de „Modernizare strada Traian Vuia”.

Strada Traian Vuia este situată în zona de sud a municipiului Timişoara, sectorul proiectat fiind cuprins între strada Musicescu şi strada Rebreanu. Această stradă are două sectoare distincte şi anume: între străzile Glad şi Rebreanu strada este asfaltată şi nu necesită reparaţii pe circa 200 m; între străzile Rebreanu şi Musicescu strada este pietruită, cu o pietruire foarte degradată prevăzută cu degradări specifice drumurilor pietruite (gropi, denivelări, burduşiri) din cauza acestora circulaţia se desfăşoară anevoios în perioadele umede ale anului.

Studiul de fezabilitate se realizează pe această stradă pe o lungime de 800 m în vederea creerii unor condiţii corespunzătoare desfăşurării circulaţiei pe tot parcursul anului, îmbunătăţindu-se astfel siguranţa circulaţiei şi confortul utilizatorilor.

Necesitatea şi oportunitatea investiţiei derivă din cele menţionate mai sus, la acestea mai trebuie adăugat şi faptul că lucrările necesare colectării şi evacuării apelor pe această stradă sunt total inexistente, cu toate că strada este prevăzută cu lucrări de gospodărie subterană.

Prin realizarea unei îmbrăcăminţi moderne din beton asfaltic, se asigură o circulaţie corespunzătoare pe această stradă, îmbunătăţindu-se substanţial viabilitatea părţii carosabile, fapt ce conduce la desfăşurarea unei circulaţii corespunzătoare, la reducerea consumului de combustibil şi la o uzură redusă a autovehiculelor.

Având în vedere faptul că zonele verzi nu sunt amenajate  corespunzător,iar trotuarele sunt degradate,  s-a prevăzut şi amenajarea acestora. De asemenea s-a prevăzut şi amenajarea acceselor în incinta imobilelor.

Scurgerea apelor de suprafaţă de pe zona străzii se realizează prin gurile de scurgere de la marginea părţii carosabile şi prin rigole care se formează între carosabil şi bordura ridicată.


Studiul de Fezabilitate „Modernizare strada Traian Vuia” a fost aprobat de Consiliul Local prin HCL nr.177 din 21.12.2004.


În conformitate cu Devizul General aprobat a rezultat pentru  proiectarea şi execuţia lucrării o valoare de 1.041.423,89 lei.


În urma repetării licitaţiei de atribuire a contractului de execuţie, valoarea minimă ofertată a fost de 1.319.112,62 lei, depăşind şi de această dată valoarea  aprobată motiv pentru care nu a avut loc adjudecarea lucrării. 

Având în vedere necesitatea executării lucrărilor de modernizare a străzii Traian Vuia , prezentăm spre aprobare Devizul General cu noile valori obţinute în urma licitaţiei.

